biswa921/hiwiki-latest-pages-articles-raw huggingface dataset:
लीदिया निकोलायेव्ना गेओर्गीयेवा

thumb|right|200px|लीदिया निकालायेव्ना गियोर्येवाकवि, निबंधकार, संस्कृतिविद् लीदिया ग्रिगोर्येवा का जन्म उक्राइना में हुआ। १९६९ में लीदिया ने कज़ान राजकीय विश्वविद्यालय के इतिहास और भाषा संकाय से एम.ए. की पढ़ाई पूरी की। इसके बाद वे पत्रकार रहीं, स्कूल में अध्यापिका रहीं और रेडियो की राष्ट्रीय प्रसारण सेवा में साहित्यिक कार्यकमों की रचयिता और प्रस्तोता रहीं। 

लीदिया ग्रिगोर्येवा की पहली कविता-पुस्तिका थी- 'प्रीमेती व्येका' (शताब्दी के चिन्ह), जो १९७८ में प्रकाशित हुई। तब से अब तक इनके रूस में और विदेशों में दस कविता-संग्रह प्रकाशित हो चुके हैं जिनमें काव्य-उपन्यासिका 'मिलने-जुलने वाले' (१९८८) के अलावा 'प्रेम का अकाल' (१९९२), रूसी, जापानी और अंग्रेज़ी भाषाओं में कविताओं का चयन (१९९५), 'पागल माली' (१९९९), 'बगीचे की देखभाल' (२००१) और 'लोग गरीब नहीं हैं (२००२) आदि उल्लेखनीय हैं।

लीदिया गिगोर्येवा का कविता संग्रह 'पवित्र संत' सन २००७ में बूनिन पुरस्कार के लिए शार्ट-लिस्ट में शामिल रहा। लीदिया ग्रिगोर्येवा ने 'लंदन में स्वेतायेवा', 'लंदन में गुमिल्योफ', 'लंदन में स्क्रयाबिन' 'वेरा पाव्लव्ना के सपने' 'लंदन गाँव' आदि डाक्यूमेंट्री फिल्मों की पटकथाएँ भी लिखी हैं।

लीदिया गिगोर्येवा एक चर्चित अनुवादिका भी हैं और इन्होंने अनेक सोवियत भाषाओं के कवियों की कविताओं का रूसी में अनुवाद किया है। वे अनेक अंतर्राष्ट्रीय लेखक सम्मेलनों और गोष्ठियों में तथा विश्व कविता सम्मेलनों में भाग ले चुकी हैं। इनकी कविताएँ जापानी, चीनी, अंग्रेज़ी, हंगारी, स्लोवाकियाई, चेक, फ्रांसिसी, जर्मन, अरबी और अन्य भाषाओं में अनूदित हो चुकी हैं। इन्होंने फोटो-कविता के नाम से कविता में एक नई परियोजना शुरू की है, जिसकी प्रस्तुति रूस में और अन्य देशों में सफलतापूर्वक संपन्न हुई। लीदिया ग्रिगोर्येवा अंतर्राष्ट्रीय पेन क्लब की सदस्य हैं।

श्रेणी:रूसी साहित्यकार
श्रेणी:रूसी साहित्य
लक्ष्मीसागर वार्ष्णेय

लक्ष्मीसागर वार्ष्णेय (जन्म: अगस्त 1915 ई॰ – मृत्यु:) हिंदी आलोचक, इतिहासकार, अनुवादक, सम्पादक और कोशकार थे। हिंदी साहित्य का इतिहास इनके अध्ययन का प्रमुख क्षेत्र रहा है। इन्होंने गार्सां द तासी द्वारा फ़्रांसीसी भाषा में लिखे गए हिंदी साहित्य के प्रथम इतिहास "इस्तवार द ल लितरेत्यूर ऐंदूई ऐ ऐँदूस्तानी" (प्रथम संस्करण दो भागों में 1839 और 1847 ई॰) का हिंदी भाषा में अनुवाद "हिंदुई साहित्य का इतिहास" (1953 ई॰) नाम से किया। खड़ी बोली हिंदी तथा ईस्ट इंडिया कंपनी की भाषा संबंधी नीति का विशद अध्ययन "फ़ोर्ट विलियम कॉलेज" (1947 ई॰) में प्रस्तुत किया गया।

कृतियाँ
हिन्दी साहित्य: नये सन्दर्भ, भारतेन्दु हरिश्चन्द्र और २०वीं शताब्दी, 
आधुनिक हिन्दी साहित्य की भूमिका 
फोर्ट विलियम कॉलेज
हिन्दी साहित्य का इतिहास

संदर्भ

बाहरी कड़ियाँ
 औपनिवेशिक आधुनिकता और लक्ष्मीसागर वार्ष्णेय की इतिहास-दृष्टि

 श्रेणी:हिन्दी गद्यकार
 श्रेणी:हिन्दी साहित्य
जयप्रकाश भारती

जयप्रकाश भारती (०२ जनवरी, १९३६ ई॰ - 5 फरवरी, 2005) हिन्दी के प्रख्यात लेखक और नन्दन के पूर्व सम्पादक थे। भारती जी ने हिन्दी बालसाहित्य पर महत्त्वपूर्ण कार्य किया। उन्हें हिन्दी बाल-साहित्य का युगनिर्माता कहा जाता है।
'नंदन' को उन्होंने सर्वश्रेष्ठ बाल पत्रिका का दर्जा दिलाया।

जीवन परिचय
भारती जी का जन्म मेरठ (उत्तर प्रदेश) में हुआ था।एम॰ए॰, बी॰एस-सी॰, साहित्यरत्न की परीक्षाएँ उतीर्ण कर इन्होंने पत्रकारिता तथा अन्य विषयों में डिप्लोमा किया। इनकी एक हजार से अधिक कविताएँ, कहानियाँ तथा लेख प्रकाशित हो चुके हैं। उन्होने सौ से अधिक पुस्तकों का सम्पादन किया।

श्रेष्ट बाल साहित्य के लेखन के लिये इन्हें उपराष्ट्रपति द्वारा रजत पदक प्रदान करके अभिनन्दित किया गया। यह दस वर्ष तक 'साप्ताहिक हिन्दुस्तान' के सह-सम्पादक तथा विज्ञान सम्पादक रहे। बाद में नन्दन के सम्पादक बने।

 रचनाएँ 
 अनन्त आकाश,
 हिमालय की पुकार,
 अथाह सागर,
 विज्ञान की विभूतियाँ,
 देश हमारा,
 चलो चाँद पर चलें,
 सरदार भगतसिंह,
 हमारे गौरव के प्रतीक,
 ऐसे थे हमारे बापू,
 बर्फ की गुड़िया,
 दुनिया रंग बिरंगी
 भारत की प्रतिनिधि लोक-कथाएँ
 हिन्दी की सौ श्रेष्ठ पुस्तकें
 हिन्दी पत्रकारिता : दशा और दिशा
 बाल पत्रकारिता, स्वर्ण युग की ओर
 हिन्दी के श्रेष्ठ बालगीत
 एक थाल मोतियों भरा : जीवन निर्माण की प्रेरक कथाएँ
 भारतीय बाल साहित्य का इतिहास

भाषा-	शुद्ध साहित्यिक खड़ी बोली, अंग्रेजी के पारिभाषिक शब्दों का प्रयोग।

शैली- भावात्मक, वर्णनात्मक, विवेचनात्मक, शब्द चित्रात्मक।

बाहरी कड़ियाँ
जयप्रकाश भारती
हिन्दी के गौरव ग्रंथों का कारवां 
हिंदी का बाल-साहित्यपरंपरा, प्रगति और प्रयोग (दिविक रमेश)
 

श्रेणी:हिन्दी पत्रकार
श्रेणी:हिन्दी साहित्यकार
श्रेणी:भारतीय हिंदी साहित्यकार
परमानन्द श्रीवास्तव

परमानन्द श्रीवास्तव (जन्म: 10 फ़रवरी 1935 - मृत्यु: 5 नवम्बर 2013) हिन्दी के प्रतिष्ठित साहित्यकार थे। उनकी गणना हिन्दी के शीर्ष आलोचकों में होती है। गोरखपुर विश्वविद्यालय में प्रेमचन्द पीठ की स्थापना में उनका विशेष योगदान रहा। कई पुस्तकों के लेखन के अतिरिक्त उन्होंने हिन्दी भाषा की साहित्यिक पत्रिका आलोचना का सम्पादन भी किया था।

आलोचना के क्षेत्र में उल्लेखनीय योगदान के लिये उन्हें व्यास सम्मान और भारत भारती पुरस्कार प्रदान किया गया। लम्बी बीमारी के बाद उनका गोरखपुर में निधन हो गया।

 संक्षिप्त जीवनी 
10 फ़रवरी 1935 को गोरखपुर जिले के बाँसगाँव में जन्मे परमानन्द श्रीवास्तव ने अपनी प्रारम्भिक शिक्षा पैतृक गाँव से पूर्ण करने के उपरान्त सेण्ट एण्ड्रूज कॉलेज गोरखपुर से स्नातक, परास्नातक व डॉक्ट्रेट किया और उसी कॉलेज में प्रवक्ता हो गये। बाद में वे गोरखपुर विश्वविद्यालय चले गये और हिन्दी विभाग के आचार्य पद से सेवानिवृत्त हुए। गोरखपुर विश्वविद्यालय में प्रेमचन्द पीठ की स्थापना में उनका विशेष योगदान रहा।

परमानन्द श्रीवास्तव ने हिन्दी की साहित्यिक पत्रिका "आलोचना" का सम्पादन भी किया था। उनकी गणना हिन्दी के शीर्ष आलोचकों में होती है। वर्ष 2006 में उन्हें आलोचना के क्षेत्र में उल्लेखनीय योगदान के लिये उन्हें के के बिरला फाउंडेशन दिल्ली तथा उत्तर प्रदेश हिन्दी संस्थान लखनऊ से दो-दो पुरस्कार मिले।

आलोचना के साथ ही कविता के क्षेत्र में भी परमानंद श्रीवास्तव का बहुत महत्वपूर्ण स्थान है ।वे अपनी कविताओं में समकालीन मनुष्य के संकटों की पहचान करते हैं और संवेदना की बची हुई धरती की तलाश करते हुए पूंजीवादी साम्राज्यवाद द्वारा पैदा किए गए अंधेरे समय की शिनाख्त करते हैं ।उनकी कविताएं जातीय पहचान रखती हैं । 

काफी लम्बे समय से बीमार चल रहे परमानन्द श्रीवास्तव को रक्त शर्करा अनियन्त्रित हो जाने के कारण गोरखपुर के एक निजी अस्पताल में भर्ती कराया गया जहाँ 5 नवम्बर 2013 को उन्होंने दम तोड़ दिया।

 प्रकाशित कृतियाँ
परमानन्द श्रीवास्तव ने साहित्य में लेखन की शुरुआत कविता से की और समारोप समीक्षा व आलोचना से किया। उनका प्रकाशित साहित्य इस प्रकार है:
 कविता संग्रह-
उजली हँसी के छोर पर (1960)
 अगली शताब्दी के बारे में (1981)
 चौथा शब्द (1993)
 एक अनायक का वृतान्त (2004) 

 कहानी संग्रह-
 रुका हुआ समय (2005) 

 आलोचना-
 नयी कविता का परिप्रेक्ष्य (1965)
 हिन्दी कहानी की रचना प्रक्रिया (1965)
 कवि कर्म और काव्यभाषा (1975)
 उपन्यास का यथार्थ और रचनात्मक भाषा (1976)
 जैनेन्द्र के उपन्यास (1976)
 समकालीन कविता का व्याकरण (1980)
 समकालीन कविता का यथार्थ (1980)
 जायसी (1981)
 निराला (1985)
 शब्द और मनुष्य (1988)
 उपन्यास का पुनर्जन्म (1995)
 कविता का अर्थात् (1999)
 कविता का उत्तरजीवन (2004) 

 डायरी-
 एक विस्थापित की डायरी (2005) 

 निबन्ध-
 अँधेरे कुंएँ से आवाज़ (2005)

 सम्पादन-
 आलोचना (पत्रिका)

 सम्मान व पुरस्कार 
 व्यास सम्मान - वर्ष 2006 में,
 भारत भारती पुरस्कार - 2006 में। 
 
 सन्दर्भ 

 बाहरी कड़ियाँ
 परमानन्द श्रीवास्तव और उनकी कृतियाँ कविता कोश में।

श्रेणी:हिन्दी साहित्यकार (जन्म १९३१-१९४०)
श्रेणी:भारत भारती
श्रेणी:हिन्दी साहित्यकार
श्रेणी:संपादक
श्रेणी:व्यास सम्मान
श्रेणी:२०१३ में निधन
भदावर

- भदौरियो के १९४७ से पहले का राजसी साम्राज्य का नाम है ! यह क्षेत्र उत्तर भारत में आगरा,इटावा,जालौन,फ़िरोज़ाबाद, ग्वालियर,भिंड,मुरैना तथा यमुना, चम्बल, पहूज, सिन्ध, बेतवा तथा क्वांरी के खारों में फैला क्षेत्र भदावर कहलाता है !
भदावर  साम्राज्य के चार स्थाम्बो में से एक है। उनकी गिनती जयपुर, जोधपुर, बूंदी और मेवाड़ के महाराजाओं के साथ होती है !
भदौरिया राजाओं का मुख्य राज्य दिल्ली और आगरा के मध्य स्तिथ फ़िरोज़ाबाद, उत्तर प्रदेश था जिसे उस समय "चाँदवार" कहा जाता था। बाद में इसका नाम मुगल सम्राट अकबर के काल में बदल कर फ़िरोज़ाबाद कर दिया गया।
भदौरिया राजाओ ने अपने लंबे शासनकाल में कई किलों, महलों और मंदिरों का निर्माण करवाया। इनमें से ज़्यादातर आज के उत्तर प्रदेश राज्य में स्तिथ हैं। इनमें प्रमुख हैं पिनाहट का किला, बरसला का किला, बटेश्वर का किला, कोटरमा का किला, कचौराघाट का किला, नौगांव का किला आदि। मंदिरो में आगरा ज़िले में स्तिथ बटेश्वर नाथ का मंदिर प्रमुख है जो कि यमुना नदी के किनारे 101 मंदिरो के साथ सबसे बड़ा शिव मंदिर प्रांगण है। इसके अलावा एक दुर्ग मध्य प्रदेश के भिंड ज़िले में स्तिथ है जिसे "अटेर दुर्ग" कहा जाता है।
भदावर - महाभारत काल

भदावर महाभारत काल में प्राचीन भद्रावर्त राज्य था। महत कांतार (हतकांत) विंध्याटवी (अटेर) तथा विंध्यकानन (भिंड) इसके एतिहासिक साक्षी हैं। पांडव काल में भद्रावर्त राज्य एक समृद्ध गणराज्य था। यहाँ के क्षत्रिय विपुल साधन सम्पत्र थे यहाँ के राजकुमार बहुत सा रत्न धन सुवर्ण लेकर युधिष्ठिर यज्ञ में उपस्थित हुए थे और उसे यज्ञ की भेंट किया।
अथर्वद के गोपाल तापिनी उपनिषद में गोपाल के प्रिय दो बनों में भद्रवन का उल्लेख है जो यमुना के तट पर था। 
द्वेबने स्त: कृष्णवनं भद्रवनं- पुण्यानि पुष्य तमानि तेष्वेव देवा स्तिष्ठन्ति सिद्धा: सिद्धिं प्राप्ता:।। 33।।।
वेदों के अनुसार- 'भदंकर्णेभि श्रृणुयाम देवा:' - देवों की वाणी "भद्रश्रव" भदावर की बोली थी।

  बाहरी कङियाँ 
 इतिहाश - अंग्रेजी में
 भदावरी लोकगीत 
 भदावर : जगदेव सिंह भदौरिया

श्रेणी:भदावर
श्रेणी:उत्तर प्रदेश
श्रेणी:मध्य प्रदेश की रियासतें
अलेक्सान्द्र विक्तोरोविच इल्यिचेव्स्की

thumb|right|200px|अलेक्सांदर वीक्त्राविच इलीचेव्स्कीकवि, कथाकार और निबंधकार अलेक्सांदर इलीचेव्स्की का जन्म १९७० में अज़रबैजान के सुमगाइत शहर में हुआ। १९८७ में उन्होंने मास्को राजकीय विश्वविद्यालय के अंतर्गत कार्यरत अ. कल्मागोरफ भौतिक-गणित विद्यालय की शिक्षा समाप्त करके मास्को के भौतिकी-तकनीकी संस्थान के सामान्य व अनुप्रयुक्त भौतिकी संकाय में प्रवेश ले लिया। सैद्धांतिक भौतिकी में विशेषज्ञता के साथ अलेक्सांदर इलाचेव्स्की ने १९९३ में एम.एससी. किया। इसके बाद १९९१ से १९९९ तक वे इज़रायल और कैलिफोर्निया में वैज्ञानिक रहे।

अनेक साहित्यिक पत्रिकाओं और इंटरनेट पत्रिकाओं में अलेक्सांदर इलीचेव्सकी की रचनाएँ लगातार प्रकाशित होती रही हैं। उनके अब तक प्रकाशित कविता-संग्रहों में 'घटना' (१९९६), 'अदृष्टि' (१९९९), 'वोल्गा, तांबा और शीशा' (२००४) प्रमुख हैं। कथाकृतियों में 'आय-पेत्री'(२००५), 'क्लेन की बोतल' (२००५), 'मातिस' (२००६), 'गुशमुल्ला' (निबंध, २००८) और 'चुना पत्थर का गायन' (२००८) उल्लेखनीय कृतियाँ हैं। अलेक्सांदर इलीचेव्स्की ने ही लोकप्रिय वैज्ञानिक इंटरनेट-पोर्टल - 'जू तक्नोलौजी' की भी परिकल्पना की है।

अलेक्सांदर इलीचेव्स्की को अब तक अनेक पुरस्कार मिल चुके हैं जिनमें पत्रिका 'नोवी मीर' का पुरस्कार (२००५), श्रेष्ठ कहानी के लिए यूरी कज़ाकोफ पुरस्कार (२००५), उपन्यास 'मातिस' के लिए रूसी बुकर पुरस्कार आदि प्रमुख हैं। इलाचेव्स्की का नाम सन २००६ में बूनिन पुरस्कार के लिए अंतिम सूची में शामिल था और २००६ में ही उनका 'आय-पेत्री' नामक कहानी-संग्रह 'बल्शाया क्नीगा' (बड़ी किताब) नामक राष्ट्रीय साहित्यिक पुरस्कार की दौड़ में अंत तक शामिल रहा। अलेक्सांदर इलीचेव्स्की मास्को में रहते हैं।

इल्यिचेव्स्की, अलेक्सान्द्र विक्तोरोविच
श्रेणी:1970 में जन्मे लोग
श्रेणी:जीवित लोग
अलेक्सान्द्र अब्रामोविच कबकोव

thumb|right|200px|अलेक्सान्द्र अब्रामोविच कबकोव
अलेक्सान्द्र कबकोव (रूसी: Кабаков, Александр Абрамович) - रूसी लेखक और पत्रकार हैं। 

उनका जन्म द्वितीय विश्वयुद्ध के दौरान १९४३ में नोवोसिबीर्स्क में हुआ, जहाँ सरकार ने उनकी माँ को युद्ध से बचाकर प्रसूति के लिए भेज दिया था। कबाकोव ने उक्राइना के द्नेप्रोपेत्रोव्स्क विश्वविद्यालय की मैकेनिकल-मैथमैटिक्स फ़ैकल्टी से एम.एससी. किया। उसके बाद वे इंजीनियर रहे और फिर पत्रकारिता करने लगे।

उन्होंने समाचार पत्र 'गुदोक' (भोंपू), साप्ताहिक पत्र 'मास्को न्यूज़' और पत्रिका 'नए गवाह' में काम किया। आजकल वे 'कोमेरसान्त' (व्यवसायी) नामक प्रकाशन गृह में काम करते हैं। अब तक वे समीक्षक, विशेष संवाददाता और सहायक संवाददाता के पद पर रह चुके हैं।

अलेक्सान्द्र कबकोव १९७५ से लिख रहे हैं लेकिन १९८९ में वे अपने एंटीयूटोपियाई उपन्यास 'अनागत' (नेवोज़्व्रशेनेत्स) से चर्चा में आए। इनकी प्रमुख रचनाओं में 'अनागत', 'किस्सागो', 'असली आदमी की मास्को और अन्य अकल्पनीय जगहों की यात्रा', 'अंतिम नायक', 'बहुरूपिया', 'एक्स्ट्रापोलेटर की यात्रा' (वैज्ञानिक पैगंबर की यात्रा), 'पलायन', 'सब ठीक कर दिया जाएगा' तथा 'मास्को की कथाएँ' आदि शामिल हैं।

'अनागत' उपन्यास का सभी यूरोपीय भाषाओं और जापानी व चीनी भाषाओं में अनुवाद और प्रकाशन हो चुका है। यह उपन्यास अमरीका में भी प्रकाशित हुआ है। इसके अलावा 'चोट पर चोट' उपन्यास जर्मनी में तथा 'किस्सागो' उपन्यास जापान में प्रकाशित हुए हैं। अलेक्सान्द्र कबकोव के उपन्यासों के आधार पर 'अनागत' और 'दस वर्ष की सज़ा' के नाम से फ़िल्मों का निर्माण हो चुका है। इन्हें २००६ में रूस का राष्ट्रीय स्तर का 'बोलशाया क्नीगा' (बड़ी किताब) नामक प्रतिष्ठित पुरस्कार और अन्य कई साहित्यिक पुरस्कार मिल चुके हैं।

कबकोव, अलेक्सान्द्र अब्रामोविच
व्यचेस्लाव ग्लेबोविच कुप्रियानोव

thumb|right|200px|विचिस्लाव ग्लेबाविच कुप्रियानाफ कवि, कथाकार और साहित्यिक अनुवादक विचिस्लाव कुप्रियानफ़ का जन्म १९३९ में नवासिबीर्स्क नगर में हुआ। १९५८ से १९६० तक वे लेनिनग्राद के उच्च नौसेना कॉलेज में हथियार इंजीनियरिंग की शिक्षा लेते रहे। फिर १९६७ में उन्होंने मास्को विदेशी भाषा संस्थान के अनुवाद संकाय से एम.ए. किया। लंबे समय तक वे खुदोझेस्तविन्नया लितरातूरा' (ललित साहित्य) प्रकाशन गृह के लिए अनुवाद और संपादन का कार्य करते रहे। फिर सोवियत लेखक संघ में कार्यरत रहे। इसके अलावा राष्ट्रीय किशोर पुस्तकालय द्वारा आयोजित 'लाल परचम' साहित्य-सभा के संयोजक रहे।

विचिस्लाव कुप्रियानफ ने छात्र जीवन से ही अनुवाद करना शुरू कर दिया था। सबसे पहले उन्होंने रेनर मारिया रिल्के की कविताओं का मूल जर्मन से रूसी भाषा में अनुवाद किया। इसके अलावा सीधे जर्मन, अंग्रेज़ी, फ्रांसिसी और स्पानी भाषाओं से 'ललित साहित्य' प्रकाशन गृह के लिए उन्होंने दर्जनों कवियों की ढेरों पुस्तकों के अनुवाद किए। अरमेनियाई, लातवियाई, लिथुआनियाई तथा एस्तानियाई लेखकों की रचनाओं का भी रूसी में अनुवाद किया।

१९६१ में विचिस्लाव कुप्रियानफ़ की कविताएँ पहली बार प्रकाशित हुईं। १९७० से वे गद्य भी लिखने लगे। १९८१ में उनका पहला कविता-संग्रह प्रकाशित हुआ, जिसका शीर्षक था- 'सीधे-सीधे'। आलोचकों ने बड़े जोश-खरोश से इस किताब का स्वागत किया। जल्दी ही सभी यूरोपीय भाषाओं में इनकी कविताओं के अनुवाद छपने लगे। हिंदी की पत्रिकाओं में सबसे पहले १९८४-८५ में अनिल जनविजय ने और फिर १९९० के आसपास वरयाम सिंह ने कुप्रियानफ़ की कविताओं के अनुवाद प्रकाशित कराएँ। श्रीलंका में इनकी कविताओं की एक पुस्तक तमिल भाषा में प्रकाशित हो चुकी है। अब तक तीस से ज़्यादा भाषाओं में विचिस्लाव कुप्रियानफ़ की कविताएँ प्रकाशित हुई हैं। कुप्रियानफ़ को रूसी आलोचक रूस में छंद रहित नई कविता का प्रवर्तक मानते हैं।

अनेक अंतर्राष्ट्रीय पुस्तक मेलों में बेहद चर्चित रहने वाले कुप्रियानफ़ के अन्य कविता-संग्रह हैं- २००२ में प्रकाशित 'दाइचे दागवारित्च' (पूरी बात को कहने दीजिए) और २००३ में प्रकाशित 'लूचशिए व्रेमिना' (बेहतर समय)। विचिस्लाव कुप्रियानफ़ रूस में कविता-महोत्सवों के आयोजक के रूप में भी जाने जाते हैं। 
 बाहरी कड़ियाँ ् 
कविता कोश में विचिस्लाव कुप्रियानफ की कविता
 

श्रेणी:रूसी साहित्यकार
सेर्गेय वसील्येविच लुक्यनेंको

thumb|200x200px|सेर्गेय वसिल्येविच लुक्यानेन्का
फैंटेसी कथा लेखक सेर्गेय लुक्यानेन्का का जन्म १९६८ में हुआ। उन्होंने अल्मा-अता मेडिकल इंस्टीट्यूट में डॉक्टरी की पढ़ाई की और फिर मानसिक रोग चिकित्सा का विशेष प्रशिक्षण प्राप्त किया। वे अल्मा-अता से प्रकाशित होने वाली फैंटेसी पत्रिका 'लोक' के सहायक संपादक रहे। सेर्गेय लुक्यानेन्का की पहली फैंटेसी कथा 'नरुशेनिए' (अतिक्रमण) १९८७ में अल्मा-अता की 'ज़ार्या' (प्रभात) पत्रिका में प्रकाशित हुई। पहली पुस्तक 'आतम्नी सोन' (एटमी सपना) १९९२ में प्रकाशित हुई।

१९९३ से सेर्गेय लुक्यानेन्का ने लेखन को अपना मुख्य पेशा बना लिया। सेर्गेय लुक्यानेन्का के अनुसार उनकी प्रमुख रचनाएँ हैं- 'एटमी सपना', 'पतझर के आगंतुक', 'ठंडे तट' और 'स्पेक्ट्रम' (विविधता)। 'नचनोय दज़ोर' (रात के प्रहरी)- सेर्गेय लुक्यानेन्का का बेहद चर्चित और लोकप्रिय उपन्यास रहा। फिर इन्होंने 'दिन के प्रहरी' उपन्यास में उसी विषय को आगे बढ़ाया। लुक्यानेन्का की रचनाओं पर रूस में बहुत से सीरियल बने हैं। लेखन की अपनी शैली को सेर्गेय लुक्यानेन्का 'क्रूर कार्रवाइयों की फैंटेसी' या 'रास्ते की फैंटेसी' कहते हैं। 

सेर्गेय लुक्यानेन्का की रचनाएँ विश्व की २० से अधिक भाषाओं में अनुदित हो चुकी हैं। इनकी पच्चीस लाख किताबें प्रतिवर्ष बिकती हैं। इनकी रचनाओं का अनुवाद सबसे पहले भारत में किया गया था। तब १९९१ में 'स्पुतानिक कवेस्ट' पत्रिका ने इनकी कहानी 'वन में छिपा नीच दुश्मन' प्रकाशित की थी। सेर्गेय लुक्यानेन्का को बहुत से साहित्यिक पुरस्कार मिल चुके हैं।

श्रेणी:रूसी साहित्यकार
श्रेणी:1968 में जन्मे लोग
श्रेणी:जीवित लोग
यूरी मिख़ाय्लोविच पलिकोव

thumb|200x200px|यूरी मिखायलाविच पलिकोफ़
कथाकार, पत्रकार, नाटककार और कवि यूरी पलिकोफ़ का जन्म १९५४ में मास्को में हुआ। १९७६ में उन्होंने मास्को प्रदेश अध्यापन संस्थान से एम.ए. किया और फिर वहीं से पीएच.डी. की। इसके बाद वे एक स्कूल में अध्यापन करने लगे। बाद में 'मास्कोव्स्की लितरातर' नामक साहित्यिक पत्र में संपादक रहे। अब सन २००१ से यूरी पलिकोफ 'लितरातूरनया गज्येता' (लिटरेरी गजट) नामक एक बड़े साप्ताहिक के संपादक हैं।

यूरी पलिकोफ़ की रचनाओं का पहला प्रकाशन १९७४ में 'मास्कोव्स्की कमसामोलित्स' समाचार पत्र में हुआ। तब से वे इस पत्र में लगातार लिखते रहे हैं। १९८० में पलिकोफ़ की पहली किताब प्रकाशित हुई जो एक कविता-संग्रह था और जिसका शीर्षक था - 'ब्रेम्या प्रिबीत्या' (आने का समय)। लेकिन यूरी पलिकोफ़ कथाकार के रूप में चर्चित हुए। १९८५ में 'यूनस्त' (कैशौर्य) पत्रिका में 'क्षेत्रीय स्तर की आपात्तकालीन स्थिति' नामक लंबी कहानी छपने के बाद रूस में उनकी चर्चा होने लगी। 'यूनस्त' और 'मस्कवा' नामक साहित्यिक पत्रिकोओं में इनकी रचनाएँ लगातार प्रकाशित होती हैं।

इनकी प्रसिद्ध गद्य रचनाएँ हैं- 'आदेश से पहले सौ दिन', 'अपाफिगेय' (सर्वोच्च समारोह), 'कोस्त्या गुमनकोफ़ का पैरिस', 'देमगरादोक' (लोकतांत्रिक नगर), 'गिरे हुओं का आसमान', 'मैंने भागने की सोची' और 'अफ्रोदिता का बायाँ स्तन' आदि। यूरी पलिकोफ़ के लेखों के संग्रहों के नाम हैं- 'झूठ के साम्राज्य से झूठ के लोकराज्य तक' और 'पोर्नोक्रेसी'। इनकी रचनाओं का अनुवाद विश्व की तमाम भाषाओं में हुआ है। इनकी रचनाओं के आधार पर अनेक नाटकों का मंचन और फिल्मों का निर्माण हो चुका है।

यूरी पलिकोफ़ अंतर्राष्ट्रीय साहित्य कोष के अध्यक्ष हैं। वे रूसी पेन सेंटर के सदस्य हैं और दस्तोयव्स्की कोष की कार्यकारी परिषद के सदस्य भी हैं। १९९० से २००१ तक वे रूसी लेखक संघ के संचालन मंडल के सदस्य रहे। वे स्वतंत्र लेखक संघ के संस्थापक सदस्य हैं। यूरी पलिकोफ रूस के राष्ट्रपति द्वारा संचालित संस्कृति कला परिषद और नागरिक समाज व मानवाधिकार संस्थानों के विकास में सहयोग देने वाली परिषद के सदस्य हैं। उन्हें अनेक साहित्यिक पुरस्कार भी मिल चुके हैं।

श्रेणी:रूसी साहित्य
श्रेणी:रूसी साहित्यकार
येव्गेनी निकोलायेविच प्रिलेपिन

thumb|right|200px|ज़ख़ार प्रीलेपिन ज़ख़ार प्रीलेपिन का जन्म १९७५ में हुआ। उन्होंने लबाचेव्सकी नीझेगरोदस्की राजकीय विश्वविद्यालय के भाषा संकाय से एम.ए. किया है। ज़ख़ार ने अपना जीवन एक आम मज़दूर के रूप में शुरू किया। फिर वे चौकीदार से लेकर पल्लेदार तक रहे। ज़ख़ार प्रीलेपिन ने चेचेनिया के युद्ध में भी भाग लिया। अब वे पत्रकार हैं। ज़ख़ार प्रीलेपन लंबे समय तक येव्गेनी लवलीन्स्की के नाम से इंटरनेट पत्रिकाओं में लेख लिखते रहे। परंतु सन २००४ में उन्होंने रूस की केंद्रीय और क्षेत्रीय साहित्यिक पत्रिकाओं में भी लिखना शुरू कर दिया। वे रूस के अनेक युवा लेखक सम्मेलनों में भाग ले चुके हैं।

ज़ख़ार प्रीलेपिन की पहली किताब 'परालोगिया' (विकृति) चेचेन-युद्ध के बारे में लिखा गया एक उपन्यास है। अपनी इस पहली ही पुस्तक से ज़ख़ार दुनिया भर में प्रसिद्ध हो गए। यह पुस्तक राष्ट्रीय स्तर पर बेस्टसेलर पुरस्कार के लिए अंत तक संघर्ष करती रही। उनकी दूसरी पुस्तक 'सानक्या' की तुलना आलोचक मक्सीम गोर्की के उपन्यास 'माँ' से करते हैं। इस पुस्तक का भी रूसी आलोचकों ने हार्दिक स्वागत किया और यह भी नेशनल बेस्टसेलर पुरस्कार की शॉर्ट-लिस्ट में रही।

ज़ख़ार प्रीलेपिन की तीसरी पुस्तक है - 'ग्रेख' (पाप)। यह उनकी उन कहानियों का संग्रह है जो समय-समय पर पत्रिकाओं में प्रकाशित होती रहीं। लेकिन एक साथ इन कहानियों के सामने आते ही उनका नया अर्थ निकाला जाने लगा और इन नए संदर्भों में पाठकों ने उन्हें गहरी दिलचस्पी के साथ पुनः पढ़ा। ज़ख़ार प्रीलेपिन २००६ में रूसी बुकर पुरस्कार और २००७ में 'यस्नाया पल्याना' पुरस्कार के अंतिम दावेदारों में शामिल रहे।
सन्दर्भ

श्रेणी:रूसी साहित्य
श्रेणी:रूसी साहित्यकार
अलेक्सान्द्र निकोलायेविच सिंकेविच

thumb|277x277px|अलेक्सांदर निकालायेविच सेंकेविच

अलेक्सांदर निकलाएविच सेंकेविच (जन्म 26 फ़रवरी १९४१ मास्को, सोवियत संघ)  कवि, कथाकार, आलोचक, साहित्यिक अनुवादक और भारतविज्ञ विद्वान । 

 जीवन 
अलेक्सांदर निकलाएविच सेंकेविच का जन्म मास्को में एक भू-वैज्ञानिक परिवार में हुआ। उन्होंने १९६४ में मास्को राजकीय विश्वविद्यालय के पूर्वी भाषा संस्थान की शिक्षा समाप्त की। इसके बाद उन्होंने पीएच.डी. की और फिर भाषाशास्त्र में डॉक्टरेट की । आजकल वे भारत के साथ सांस्कृतिक और व्यावसायिक सहयोग समाज के अध्यक्ष हैं। इनकी कविताएँ पहली बार १९६७ में 'कमसामोल्स्कया प्राव्दा' समाचार पत्र में प्रकाशित हुई थीं। उनकी रचनाओं में भी यह झलक साफ़-साफ़ दिखाई देती है कि वे एक भारतविद हैं।

 साहित्यिक उपलब्धियाँ 
इनकी पहली पुस्तक हिंदी के महाकवि हरिवंशराय बच्चन को समर्पित थी। उनकी दूसरी पुस्तक थी- 'समाज, संस्कृति, कविता- आज़ादी के बाद की हिंदी कविता'। हिंदी में भी उनकी दो किताबें प्रकाशित हो चुकी हैं। १९८३ में गरिमाश्री प्रकाशन, दिल्ली से 'बच्चनः एक व्याख्या' और १९८४ में प्रकाशन संस्थान, नई दिल्ली से 'समकालीन हिंदी साहित्य'। लेक्सांदर सेंकेविच ने कवि के रूप में भी रूसी कविता में अपना विशिष्ट स्थान बनाया है। उनके अभी तक चार कविता-संग्रह आए हैं, जिन्हें पाठकों ने हाथों-हाथ लिया है। 'आकस्मिक खेल' (१९९४) और २००२ में प्रकाशित 'चूवस्त्वा बित्या' (घरबार की भावना) नामक कविता-संग्रहों के अलावा सेंकेविच के 'चमकदार अंधेरा' (२००४) और हाल ही में २००७ में प्रकाशित 'पूर्वसूचना' नामक संग्रह प्रकाशित हुए हैं। इसके अलावा उन्होंने एक उपन्यास भी लिखा है, जिसका नाम है- 'इरीना ब्लावात्स्कया के भाग्य का रहस्य' (२००५)।

 अनुवाद 
अलेक्सांदर सेंकेविच ने बीसवीं शताब्दी के हिंदी के सभी बड़े कवियों की कविताओं का रूसी भाषा में अनुवाद किया है, जिनमें अज्ञेय, बच्चन, अशोक वाजपेयी, रघुवीर सहाय, श्रीकांत वर्मा आदि का नाम प्रमुख है। इसके अलावा उन्होंने हिंदी के अपेक्षिकृत युवा पीढ़ी के कवियों की रचनाओं के अनुवाद भी रूसी में प्रकाशित किए हैं जैसे विश्वनाथप्रसाद सिंह, गोरख पांडेय, मंगलेश डबराल, उदय प्रकाश, नरेंद्र जैन, अरुण कमल. अनिल जनविजय, गगन गिल और स्वप्निल श्रीवास्तव आदि। कभी 'दिनमान' में अलेक्सांदर सेंकेविच की कविताएँ भी प्रकाशित होती थीं, जिनका अनुवाद सर्वेश्वरदयाल सक्सेना और रघुवीर सहाय जैसे कवि करते थे। अलेक्सांदर सेंकेविच ने भारत संबंधी अनेक अभियानों की आयोजन और नेतृत्व किया है। उनकी पहल पर और उनके नेतृत्व में अनेक रूसी अभियान दलों ने उत्तर भारत के हिमालयी क्षेत्रों के अलावा, भूटान, नेपाल और तिब्बत की खोज यात्राएँ की हैं।

अलेक्सांदर सेंकेविच रूस से हिन्दी लेखकों को दिए जाने वाले ’पुश्किन सम्मान’ की ज्यूरी के स्थाई सदस्य हैं। उन्हें २००७ में इवान बूनिन पुरस्कार मिल चुका है।

सन्दर्भ

रूसी विकिपीडिया में : https://web.archive.org/web/20190426151215/https://ru.wikipedia.org/wiki/%D0%A1%D0%B5%D0%BD%D0%BA%D0%B5%D0%B2%D0%B8%D1%87,_%D0%90%D0%BB%D0%B5%D0%BA%D1%81%D0%B0%D0%BD%D0%B4%D1%80_%D0%9D%D0%B8%D0%BA%D0%BE%D0%BB%D0%B0%D0%B5%D0%B2%D0%B8%D1%87

बाहरी कड़ियाँ
 अलेकसादर सिंकेविच की किताबें

सिंकेविच, अलेक्सान्द्र निकोलायेविच
सिंकेविच, अलेक्सान्द्र निकोलायेविच
एदुआर्द निकोलायेविच उस्पेंस्की

thumb|267x267px|एदुआर्द निकालायेविच उस्पेन्सकी
रूस के सबसे प्रसिद्ध बच्चों के लेखक, हर रूसी बच्चे के परिचित पात्रों के रचयिता एदुआर्द उस्पेन्सकी का जन्म १९३७ में हुआ। १९६१ में इन्होंने मॉस्को एविएशन इंस्टीट्यूट से एम.एससी. किया और उसके बाद मॉस्को के विमान निर्माण कारखाने में इंजीनियर के पद पर काम करने लगे।

१९६० से इनकी हास्यव्यंग्य रचनाओं का प्रकाशन हो रहा है। कविता-संग्रह 'बेतुका हाथी' के बाद 'मगरमच्छ गेना और उसके दोस्त' नामक बाल-उपन्यास लिखा और इसके बाद 'अमर कशेई के तीन दिन' नामक नाटक। इन सभी किताबों ने इतनी धूम मचाई कि इसके बाद उन्होंने दर्जनों बाल पुस्तकों की रचना की, लेकिन नाम इन तीन किताबों का ही सबसे ज़्यादा लिया जाता है।

एदुआर्द उस्पेन्सकी ने 'रेडियो आया' नामक रेडियो सीरियल का लेखन किया और 'रे़डियो तकनीक के बारे में एक प्रसिद्ध पुस्तक' भी लिखी। इनके अलावा एदुआर्द उस्पेन्सकी की 'यदि मैं लड़की होता', 'जोकरों का स्कूल', 'कलोब्की जाँच कर रहे हैं', 'प्लास्टिक का कौआ' और अन्य पुस्तकें भी बच्चों में बहुत लोकप्रिय हैं।

'मगरमच्छ गेना और उसके दोस्त' नामक बाल उपन्यास का अनुवाद बीसियों विदेशी भाषाओं में हो चुका है। भूतपूर्व सोवियत संघ की तो लगभग हर भाषा में इस किताब का अनुवाद हुआ है। एदुआर्द उस्पेन्सकी के बाल-उपन्यास 'जादुई नदी की धारा में', 'गारंटीशुदा मानव', 'प्रोफेसर चाइनिकफ का लेक्चर', 'चिबुराश्का जनता के बीच', 'फ्योदर अंकल की चाची', 'फ्योदर अंकल की प्रिय बच्ची' और अन्य बहुत-सी पुस्तकें रूस और विदेशों में लगातार प्रकाशित होती रहती हैं। 

एदुआर्द उस्पेन्सकी ने रूस के इतिहास में अशांतिकाल के नाम से जाने वाले काल के बारे में एक ऐतिहासिक बाल-उपन्यास भी लिखा है, जिसका नाम है - 'छद्मवेशी दूसरा दमीत्रि ही सच्चा है।' एदुआर्द उस्पेन्सकी द्वारा लिखी गई पटकथाओं पर बहुत-सी कार्टून-फिल्में भी बनाई जा चुकी हैं। एदुआर्द उस्पेन्सकी सर्वश्रेष्ठ बाल पुस्तक राष्ट्रीय प्रतियोगिता के विजेता रह चुके हैं।

श्रेणी:रूसी साहित्य
श्रेणी:रूसी साहित्यकार
सर्गेय इवानोविच चुप्रीनिन

thumb|200x200px|सर्गेय इवानोविच चुप्रीनिन
साहित्यविद, आलोचक, टीकाकार और उन्नीसवीं-बीसवीं शताब्दी के लेखकों की रचनाओं के संकलनकर्ता और संस्कृति के वाहक सेर्गेय चुप्रीनिन का जन्म १९४७ में अर्खान्गेल्स्क प्रदेश के वेल्स्क नगर में हुआ। १९७१ में रस्तोफ विश्वविद्यालय के भाषा संकाय से एम.ए. करने के बाद इन्होंने सोवियत विज्ञान अकादमी के विश्व साहित्य संस्थान से १९७६ में पीएच.डी. की और फिर १९९३ में भाषाशास्त्र में डाक्टरेट की उपाधि प्राप्त की। १९९९ से सेर्गेय चुप्रीनिन प्रोफेसर हैं।

दिसंबर १९९३ से चुप्रीनिन 'ज़्नामया' (परचम) नामक साहित्यिक पत्रिका के संपादक हैं। इसके साथ-साथ ने गोर्की साहित्य संस्थान में तत्याना बेक के साथ मिलकर सन २००५ तक नए कवियों के लिए कविता के सेमिनार आयोजित करते रहे। १९६९ से सर्गेय चुप्रीनिन के आलोचनात्मक लेख केंद्रीय पत्र-पत्रिकाओं और साहित्यिक पत्रिकाओं में प्रकाशित होते रहे हैं। अलेक्सांदर कुप्रीन, निकालाय उस्पेन्स्की, प्योत्र बबरीकिन, व्लास दराशेविच और निकालाय गुमिल्योफ जैसे लेखकों की रचनावलियों के टीकाकार और संकलनकर्ता के रूप में भी सेर्गेय चुप्रीनिन ने काफी नाम कमाया है।

'सुनो साथियो, वारिसो!... रूसी सोवियत जनकविता' (१९८७), 'रूसी लेखकों की रचनाओं में बीसवीं शताब्दी के शुरू का मास्को' (१९८८), '१९५३ से १९५६ के बीच सोवियत रूसी साहित्य की रचनाएँ' (१९८९) भी इनकी उल्लेखनीय पुस्तकें हैं। इनकी अन्य पुस्तकें हैं- 'आलोचना तो आलोचना है' (१९८८), 'नया रूस और साहित्य की दुनिया' (२००३) और 'आज का रूसी साहित्य- एक मार्गदर्शिका' (२००७)। सेर्गेय चुप्रीनिन की रचनाएँ अंग्रेज़ी, बल्गारी, डच, चीनी, जर्मन, पोलिश, फ्रांसिसी और चेक भाषाओं में अनूदित हो चुकी हैं। सेर्गेय चुप्रीनिन रूसी पेन सेंटर के सदस्य हैं और बहुत से पुरस्कार प्राप्त कर चुके हैं। इसके अलावा वे स्वयं भी कई पुरस्कारों के संयोजक और उनके निर्णायक मंडलों में शामिल हैं।

श्रेणी:रूसी साहित्य
श्रेणी:रूसी साहित्यकार
तत्याना वितालियेव्ना उस्तीनोवा

right|200px|तत्याना वितालियेव्ना उस्तीनवाजासूसी उपन्यासों की लेखिका मॉस्को में जन्मीं और पली-बढ़ीं तत्याना उस्तीनवा ने मॉस्को के भौतिकी-तकनीकी संस्थान के हवाई तकनीक और उड़ान तकनीक संकाय से एम.एससी. किया। उसके बाद पहले उन्होंने सेक्रेटरी के रूप में और फिर संपादक के रूप मे अखिल रूसी राजकीय टेलि-रेडियो कंपनी में नौकरी की। १९९३ में तत्याना उस्तीनवा रूस के राष्ट्रपति के प्रेस विभाग में शामिल रहीं। फिर रूसी टेलिविजन के पहले चैनल पर कार्यक्रम-संपादक रहीं। अब टी.वी. पर कार्यक्रम-प्रस्तोता हैं और जासूसी उपन्यास लिखती हैं।

१९९९ में तत्याना उस्तीनवा का पहला जासूसी उपन्यास 'निजी देवदूत' प्रकाशित हुआ। 'एक्समो प्रकाशन गृह से प्रकाशित उनके प्रारंभिक उपन्यासों ने ही उन्हें इतना चर्चित कर दिया कि फिर 'फर्स्ट ऑफ द बेस्ट' सीरीज़ में उनके उपन्यास छपने लगे। अब तक तत्याना उस्तीनवा बीस से ज़्यादा उपन्यास लिख चुकी हैं और लोकप्रिय रूसी जासूसी उपन्यासकार मानी जाती हैं।

सन २००३ में तत्याना उस्तीनवा ने 'हमेशा कहो, हमेशा' टी.वी. सीरियल के लिए पटकथा लिखनी शुरू की। यह सीरियल दर्शकों के बीच बेहद सफल रहा। जल्दी ही इनकी रचनाओं के आधार पर रेडियो-नाटक प्रसारित होने लगे। इनके उपन्यासों के आधार पर कई फ़िल्में भी बनाई गईं। एशिया और यूरोप के अनेक देशों में तत्याना उस्तीनवा की पुस्तकों का अनुवाद और प्रकाशन हो चुका है।

साहित्य में आम तौर पर सर्वश्रेष्ठ की उपाधि पाना कठिन होता है, लेकिन इससे भी अधिक कठिन है, उसे बनाए रखना। परंतु पिछले कुछ वर्षों से तत्याना उस्तीनवा इस काम में पूरी तरह से सफल रही हैं। तत्याना उस्तीनवा के उपन्यासों के पाठक तैयार हो चुके हैं और अब उनकी लोकप्रियता में कमी नहीं आ सकती। उनकी रहस्यपूर्ण कथाओं का रहस्य अंत तक बना रहता है और भाषा भी बेहद अच्छी है। लेकिन सबसे मुख्य बात तो यह है कि उनकी रचनाओं के पात्र वे आम लोग हैं जो सुपरमैन जैसे गुण रखते हैं कि अचानक घटने वाली खतरनाक और हैरतअंगेज़ घटनाएँ उन्हें अपने पंजों में जकड़ लेती हैं।..''

श्रेणी:रूसी साहित्य
श्रेणी:रूसी साहित्यकार
ऊष्मागतिक तापक्रम

thumb|right|300px|प्रकॄति के मूलभूत कण जैसे परमाणु और अणु इत्यादि के स्थानांतरणीय गति उस पदार्थ को उसका तापमान देती है। यहां हीलियम परमाणु के नाप का उनके अंतरालन के अनुपात में 1950 एट्मॉस्फेयर दबाव में दर्शित है। इन सामान्य तापमान पर स्थित परमणुओं की एक औसत गति निश्चित होती है (यहां दो ट्रिलियन गुणा कम करी गयी है)। किसी दिये गये समय पर हीलियम परमाणु औसत से कहीं अधिक तेज गति पर हो सकता है, वहीं कोई दूसरा एकदम निष्क्रीय भी हो सकता है। गति दिखाने हेतु पाँच परमाणु लाल दर्शित हैं।
ऊष्मगतिक तापक्रम (Thermodynamic temperature) या 'परम तापमान' (absolute temperature)' तापमान का विशुद्ध माप है। यह ऊष्मगतिकी के मुख्य प्राचलों (पैरामीटर) में से एक है।

ऊष्मागतिक तापक्रम ऊष्मागतिकी के द्वितीय नियम द्वारा परिभाषित है जिसमें सिद्धान्त रूप में न्यूनतम सम्भव ताप को 'शून्य बिन्दु' माना जाता है। इस ताप को 'परम शून्य' (absolute zero) भी कहते हैं। इस ताप पर पदार्थ के कण न्यूनतम गति की स्थिति में होते हैं तथा इससे कम ठण्डे नहीं हो सकते। क्वाण्टम यांत्रिकी की भाषा में, परम ताप पर पदार्थ अपनी निम्नतम अवस्था (ground state) में होता है जो इसकी न्यूनतम ऊर्जा की अवस्था है। इस कारण ही ऊष्मागतिक तापक्रम को 'परम ताप' भी कहा जाता है।

 परिभाषाएँ
 आदर्श गैस सिद्धान्त के द्वारा 
चार्ल्स तथा गे लुसाक के नियमों के अनुसार नियत द्रव्यमान तथा नियत दाब वाली आदर्श गैस के आयतन और परम ताप में निम्नलिखित सम्बन्ध होता है-

 अणु गति सिद्धान्त के द्वारा j

 

 

 स्टीफान-बोल्ट्समान नियम के द्वारा 

इन्हें भी देखें
परम शून्य

श्रेणी:तापमान
श्रेणी:ऊष्मगतिकी
सागर झील (लाखा बंजारा झील)

thumb|right|600px|सागर झील (लाखा बंजारा झील) का मनोरम दश्‍य
 इतिहास 
सागर के बारे में यह मान्यता है कि इसका नाम सागर इसलिए पड़ा क्योंकि यह एक विशाल झील के किनारे स्थित है। इसे आमतौर पर सागर झील या कुछ प्रचलित किंवदंतियों के कारण लाखा बंजारा झील भी कहा जाता है। सागर नगर इस झील के उत्तरी, पश्विमी और पूर्वी किनारों पर बसा है। दक्षिण में पथरिया पहाड़ी है, जहां विश्वविद्यालय परिसर है। इसके उत्तर-पश्चिम में सागर का किला है। नगर की स्थिति और रचना पर इस झील का बहुत प्रभाव है। लंबे समय तक झील नगर के पेयजल का स्रोत्र रही लेकिन अब प्रदूषण के कारण इसका पानी इस्तेमाल नहीं किया जाता।

 झील की उत्पत्ति 
सागर झील की उत्पत्ति के बारे में वैसे तो कोई प्रामाणिक जानकारी उपलब्ध नहीं है लेकिन कई किंवदंतियां प्रचलित हैं। इनमें सबसे मशहूर कहानी लाखा बंजारा के बहू-बेटे के बलिदान के बारे में है। जानकारों का मानना है कि यह प्राकृतिक तरीके से बना एक सरोवर हो सकता है, जिसे बाद में किसी राजा या समुदाय ने जनता के लिए अधिक उपयोगी बनवाने के उद्देश्य से खुदवा कर विशाल झील का स्वरूप दे दिया होगा। लेकिन यह केवल अनुमान है क्योंकि इसका कोई प्रमाण उपलब्ध नहीं है।  राजा ऊदनशाह सिंह दांगी    ने जब 1660 में यहां छोटा किला बनवाकर  बस्ती यानि परकोटा गांव बसाया, तो तालाब पहले से ही मौजूद था। यह भी किवदंती है की लाखा बंजारा ने इस झील के लियेअपने बहू और बेटे का बलिदान दे दिया था

 आधिकारिक मत 
झील के संबंध में डॉ॰ हरीसिंह गौर विश्वविद्यालय के जियॉलजिस्ट स्वर्गीय डॉ॰ डब्लू. डी. वेस्ट का मत था कि जब उपरिस्थ ट्रप के हट जाने के कारण विंध्य दृश्यांश (आउट क्राप) जो अंशत: झील को घेरे हुए हैं, अनावृत्त हो गए, तब इस झील का प्रादुर्भाव हुआ, क्योंकि अधिक प्रतिरोधी विंध्य क्वार्टजाइट दक्षिण से उत्तर की ओर के जलप्रवाह पर बांध का काम करता है। बाद में पश्चिम की ओर का जलप्रवाह रोकने के लिए एक छोटे से बांध का निर्माण भी किया गया।

 लाखा बंजारा झील सागर मेंबस स्टैंड के पास है। इसमें लाखा बंजारा की प्रतिमा स्थापित है।  Iske bich mein se ek Bridge gujarta hai 

 वर्तमान स्थिति 
पूर्व में इस झील का क्षेत्रफल कितना था इसके बारे में भी कोई विश्वसनीय जानकारी मौजूद नहीं है लेकिन सरकारी अभिलेखों में करीब चार दशक पूर्व इसे लगभग 1 वर्गमील क्षेत्र में फैला बताया गया है। वर्तमान में शहर के विस्तार और नगरवासियों में अपनी विरासत को सहेजने के प्रति चेतना की कमी के चलते झील के चारों ओर भीषण प्रदूषण तथा अतिक्रमण का बोलबाला है, जिसके चलते यह ऐतिहासिक झील तिल-तिल कर मर रही है।
 
 आशा की किरण 
केंद्र सरकार ने राष्ट्रीय झील संरक्षण कार्यक्रम के अंतर्गत सागर झील को प्रदूषण मुक्त करने और इसके संरक्षण के लिए २२ करोड़ रुपए की योजना को मंजूरी दी है। इस योजना के तहत बड़े पैमाने पर झील के जीर्णोद्धार का काम करने की योजना बनाई गई है। हालांकि इस काम में काफी अवरोध भी आ रहे हैं लेकिन सागरवासियों को उम्‍मीद है कि अंतत: योजना पर काम हो सकेगा और यह ऐतिहासिक झील पुन: जीवित हो सकेगी। इस काम में सागरवासियों को भी महत्‍वपूर्ण भूमिका निभाकर अपना योगदान देना होगा। यह सागर को ही सुनिश्चित करना है कि इस योजना का भी वही हश्र ना हो, जो पूर्व की अन्‍य योजनाओं का हो चुका है।

श्रेणी:सागर ज़िला
श्रेणी:बुंदेलखंड
श्रेणी:मध्य प्रदेश की झीलें
लाखा बंजारा

अंगूठाकार|सागर झील
अंगूठाकार|सागर झील
अंगूठाकार|लाखा बंजारा झील
अंगूठाकार|बूँढेलखंड शहर
बुंदेलखंड और खासतौर से सागर की जनता इस नाम को अच्छे से जानती है। क्षेत्रीयता और स्थानीय परंपराओं में विश्वास करने वालों ने लाखा बंजारा के नाम पर ही सागर झील का नाम लाखा बंजारा झील रखा है। लेकिन आश्चर्य नहीं कि लाखा बंजारा का नाम ढूंढने पर भी किसी सरकारी अभिलेख में नहीं मिलता है। लाखा बंजारा को आज इस क्षेत्र में एक महानायक के रूप में जाना जाता है?

सागर झील की उत्पत्ति के बारे में कोई प्रमाण उपलब्ध नहीं हैं। इस क्षेत्र में प्रचलित किंवदंतियों के अनुसार कहा जाता है कि झील खोदी गई लेकिन उसमें पानी नहीं आया। तो राजा ने घोषणा की कि जो भी झील में पानी लाने का उपाय बताएगा उसे पुरस्कार दिया जाएगा. किसी ने बताया कि यदि झील के बीचों-बीच किसी नवविवाहित दंपति को झूले में बैठा कर झुलाया जाए, तो झील लबालब हो जाएगी लेकिन सबसे कठोर तथ्य यह था कि उस दंपति को अपनी जान से हाथ धोना पड़ता.

यह सुनकर सब दुखी हो गए कि अब झील में पानी नहीं आ सकेगा। किसी की हिम्मत नहीं थी कि अपनी जान देकर झील में पानी ला सके। इतनी कठोर शर्त सुनने के बाद जब सब निराश हो चुके थे, तो लाखा बंजारे ने अपनी बहू और बेटे को तालाब के बीचों-बीच झूले में बैठाकर झुलाने का फैसला लिया। लाखा के इस फैसले के बारे में जानकर लोग आश्‍चर्यचकित रह गए।

इसके बाद निर्धारित दिन समारोहपूर्वक नवविवाहित युगल को स्वर्णनिर्मित रत्नों से जड़े झूले में बैठाकर झुलाया गया। जैसी कि आशा थी झील में पानी तो आ गया लेकिन लाखा बंजारा के बहू-बेटे उस में डूब गए। इसे लाखा का क्षेत्र के लिए बहुत बड़ा बलिदान माना जाता है। इसी बलिदान के कारण आज बुंदेलखंड में और खास तौर से सागर में लाखा बंजारा एक लोकनायक के रूप में जाना जाता है। लेकिन इस बात पर बहस भी जारी है कि लाखा बंजारा एक लोकनायक है या बस एक मिथक।

श्रेणी:सागर ज़िला
डॉ॰ हरिसिंह गौर विश्वविद्यालय

डॉ॰ हरिसिंह गौर विश्वविद्यालय भारत के मध्य प्रदेश के सागर जिले में स्थित एक सार्वजनिक विश्वविद्यालय है। इसको सागर विश्वविद्यालय के नाम से भी जाना जाता है। इसकी स्थापना डॉ॰ हरिसिंह गौर ने १८ जुलाई १९४६ को अपनी निजी पूंजी से की थी। अपनी स्थापना के समय यह भारत का १८वाँ विश्वविद्यालय था। किसी एक व्यक्ति के दान से स्थापित होने वाला यह देश का एकमात्र विश्वविद्यालय है। वर्ष १९८३ में इसका नाम डॉ॰ हरीसिंह गौर विश्वविद्यालय कर दिया गया। २७ मार्च २००८ से इसे केन्द्रीय विश्वविद्यालय की श्रेणी प्रदान की गई है।

परिचय
डॉक्टर हरीसिंह गौर विश्वविद्यालय (डॉ.ह.गौ.वि.) एक आवासीय एवं संबद्धता प्रदायक विश्वविद्यालय है। मध्य प्रदेश में छः जिले सागर जिला, दमोह जिला, पन्ना जिला, छतरपुर जिला, टीकमगढ़ जिला और छिंदवाड़ा जिला इसके क्षेत्राधिकार में हैं। इस क्षेत्र के 19 कॉलेज इससे संबद्ध हैं, जिनमें से 19 निजी कॉलेज हैं। विंध्याचल पर्वत शृंखला के एक हिस्से पथरिया हिल्स पर स्थित डॉक्टर हरीसिंह गौर विश्वविद्यालय (डॉ.ह.गौ.वि.) का परिसर देश के सबसे सुंदर परिसरों में से एक है। यह करीब ८०३.३ हेक्टेयर क्षेत्र में फैला है। विश्‍वविद्यालय परिसर में प्रशासनिक कार्यालय, विश्वविद्यालय शिक्षण विभागों का संकुल, ४ पुरुष छात्रावास, १ महिला छात्रावास, स्पोर्ट्स कांप्लैक्स तथा कर्मचारियों एवं अधिकारियों के आवास हैं। विश्वविद्यालय में दस संकाय के अंतर्गत ३९ शिक्षण संकाय कार्यरत हैं। शिक्षण विभागों में स्नातकोत्तर स्तर पर अध्यापन एवं उच्चतर अनुसंधान की व्यवस्था है। इसके अलावा यहाँ दूरवर्ती शिक्षण संस्थान भी कार्यरत है, जो स्नातक, स्नातकोत्तर एवं डिप्लोमा के कई कार्यक्रम संचालित करता है। विश्वविद्यालय परिसर में इंदिरा गांधी राष्ट्रीय मुक्त विश्वविद्यालय का केंद्र भी कार्य कर रहा है।

thumb|right|250px|अंग्रेज़ी एवं यूरोपीय भाषा विभाग, सागर विश्वविद्यालय
स्नातक स्तर की कक्षाओं का संचालन इस विश्वविद्यालय की प्रमुख विशेषता है। देश के गिने चुने विश्वविद्यालयों में स्नातक स्तर की कक्षाओं का संचालन शिक्षण विभागों में होता है, उनमें से यह भी एक है। बीए, बीएससी एवं बीकॉम पाठयक्रमों में छात्रों की संख्या काफी बड़ी है। बीए स्तर पर ५ वैकल्पिक विषय समूहों के अंतर्गत २५ विषयों की अध्ययन सुविधा है। बीएससी में २४ विषय समूहों में से किसी एक के अध्ययन की सुविधा है।

 कुछ प्रसिद्ध पूर्व छात्र 
 ओशो (आचार्य रजनीश) – आध्यात्मिक गुरू
 के एस सुदर्शन – राष्ट्रीय स्वयंसेवक संघ के पूर्व सरसंघचालक
 सुधीर मिश्रा – फिल्म निर्देशक
 आशुतोष राणा – बालीवुड अभिनेता
thumb|center|580px|सागर में पथरिया पहाड़ों में स्थित डॉ॰ हरिसिंह गौर विश्वविद्यालय का विहंगम दृश्य

 सन्दर्भ 

इन्हें भी देखें
हरिसिंह गौर
सागर शहर

बाहरी कड़ियाँ
 सागर विश्वविद्यालय का आधिकारिक जालस्थल

श्रेणी:मध्य प्रदेश के विश्वविद्यालय
अलेक्सान्द्र सोल्शेनीत्सिन

thumbnail|right|330px|अलेक्सान्द्र सोल्शेनीत्सिन

अलेक्सान्द्र इसयेविच सोल्शेनीत्सिन का जन्म ११ दिसम्बर १९१८ को हुआ था।  स्काम्मेल्ल , माइकल (१९८६). "सोल्शेनीत्सिन अ बायोग्राफी " , पृष्ठ 40 , पलादीन ग्राफ्तों बुक्स (प्रकाशक), लंदन , ISBN 0-586-08538-6  सोल्शेनीत्सिन रुसी भाषा के २० वी सदी के महत्वपूर्ण लेखक थे। सोल्शेनीत्सिन ने कई उपन्यास, कविताएँ और कहनियों की रचना की। ये १९७० के नोबेल पुरस्कार (साहित्य) के विजेता है। 

 प्रमुख कार्य 
उपन्यास

 कैंसर वार्ड 
 ओने डे इन लाइफ ऑफ़ इवान देनिसोविच 
 दि फर्स्ट सर्किल

सन्दर्भ

 बाहरी कड़ियाँ 

सोल्शेनीत्सिन, अलेक्सान्द्र
श्रेणी:1918 में जन्मे लोग
श्रेणी:२००८ में निधन
श्रेणी:रूसी उपन्यासकार
राहतगढ़ जलप्रपात

राहतगढ़ जलप्रपात  भारत के मध्य प्रदेश प्रदेश मे स्थित एक जलप्रपात है। 
thumb|right|300px|राहतगढ़ का सुंदर जलप्रपात
सागर-भोपाल मार्ग पर करीब ४० किमी दूर स्थित राहतगढ़ कस्बा वॉटरफॉल के कारण अब एक बेहद लोकप्रिय पिकनिक स्पॉट है। प्राचीन काल में यह अपने कंगूरेदार दुर्ग, प्राचीर द्वारों, महल और मंदिरों-मस्जिदों के लिए प्रसिद्ध था। कालांतर में सब नष्ट होता चला गया और अब यहाँ दुर्ग के सिर्फ अवशेष बचे हैं। 

बीना नदी के ऊँचे किनारे पर स्थित राहतगढ़ कस्‍बा पुरावशेषों के अनुसार ग्यारहवीं शताब्दी में परमारों के शासनकाल में बहुत अच्छी स्थिति में था। कस्बे से करीब ३ किमी दूर स्थित किले की बाहरी दीवारों में कभी बड़ी-बड़ी २६ मीनारें थीं। भीतर पहुँचने के लिए ५ बड़े दरवाजे थे। कालांतर में यहां हुई लड़ाइयों और देखरेख के अभाव में राहतगढ़ का वैभव अतीत की काली गुफा में दफन हो गया। सागर के स्थानीय निवासी वर्षा-ऋतु में यहाँ छुट्टी के दिन समय बिताने के लिए बड़ी संख्या में जाते हैं। शहर के आस-पास ऐसे स्थलों का अभाव होने के कारण यह पिकनिक मनाने का अत्यंत लोकप्रिय स्‍थान है।

श्रेणी:सागर ज़िला
श्रेणी:मध्य प्रदेश के जलप्रपात
अन्तर्राष्ट्रीय मानक संगठन/अन्तर्राष्ट्रीय विद्युततक्नीकी आयोग 80000

thumb|आइ: एस:ओ की चिंह। 
अन्तर्राष्ट्रीय मानक ISO 80000 या IEC 80000 (यह इसपर निरभर करता है, कि मानक हेतु वस्तु विशेष जिस प्रभार के अन्तर्गत आती है, उसका अनुरक्षक कुन सी अन्तर्राष्ट्रीय संस्था है अन्तर्राष्ट्रीय मानक संगठन या अन्तर्राष्ट्रीय विद्युततक्नीकी आयोग), ISO 31 और IEC 60027 का उत्तराधिकारी है। यह भौतिक इकाइयों के प्रयोग और मापन की इकाइयों की, एवं उनमें संलग्न सूत्रों की सर्वाधिक प्रशंसित शैली संदर्शिका है। यह वैज्ञानिक और शैक्षिक प्रलेखों में विश्वव्यापी प्रयुक्त होती है। अधिकतर देशों में गणित विज्ञान की पाठ्य पुस्तकों एवं विश्वविद्यालयों में इसका पूर्ण पालन किया जाता है।

ISO/IEC 80000 मानक समूह अभी प्रगतिशील ही है और इसके कुछ ही भाग अभी तक 2008 के संस्करण में प्रकाशित हुए हैं। यह भी प्रस्तावित है, कि SI के संग प्रयुक्त होने वाली मात्राएं और समीकरणों को अन्तर्राष्ट्रीय मात्रा प्रणाली कहा जाये.

 इसके भाग 

"मात्राएं और इकाइयाँ" का मानक 14 भागों में आयेगा:

 ISO 80000-1: सामान्य (पूर्व ISO 31-0 और IEC 60027-1)
 ISO 80000-2: गणितीय चिह्न, जो प्राकॄतिक विघ्यान और प्रौद्योगिकी में प्रयुक्त होते हैं (पूर्व ISO 31-11)
 ISO 80000-3: अंतरिक्ष और समय (formerly ISO 31-1 and ISO 31-2)
 ISO 80000-4: याँत्रिकी (formerly ISO 31-3)
 ISO 80000-5: ऊष्मगतिकी (formerly ISO 31-4)
 IEC 80000-6: विद्युतचुम्बकत्व (formerly ISO 31-5)
 ISO 80000-7: प्रकाश
 ISO 80000-8: धवनि संबंधित
 ISO 80000-9: भौतिक रसायनिकी और आण्विक भौतिकी
 ISO 80000-10: परमाण्विक और नाभिकीय भौतिकी
 ISO 80000-11: विशेष संख्याएं
 ISO 80000-12: सॉलिड स्टेट भौतिकी
 IEC 80000-13: सूचना विज्ञान और प्रौद्योगिकी (पूर्व उपखण्ड 3.8 और 3.9 : IEC 60027-2:2005)
 IEC 80000-14: टेलीबायोमेट्रिक्स, मानवी शरीर क्रिया विघ्यान से सम्बन्धित

 इन्हें भी देखें 
 SI – अन्तर्राष्ट्रीय इकाई प्रणाली
 BIPM – SI इकाइयों पर उपलब्ध मुक्त सूचना प्रकाशित करता है। 

 बाहरी कडि़याँ 
 ISO TC12 मानक – मात्राएं, इकाइयाँ, चिह्न और अंतरण कारक

#80000
श्रेणी:मापन की इकाइयाँ
मोहन (फ़िल्म)

मोहन 1947 में बनी हिन्दी भाषा की फिल्म है।
 संक्षेप 
 चरित्र 
 मुख्य कलाकार 
 देव आनन्द
 दल 
 संगीत 
 रोचक तथ्य 
 परिणाम 
 बौक्स ऑफिस 
 समीक्षाएँ 
 नामांकन और पुरस्कार 
 बाहरी कड़ियाँ 
 

श्रेणी:1947 में बनी हिन्दी फ़िल्म
आगे बढ़ो

आगे बढ़ो 1947 में बनी हिन्दी भाषा की फिल्म है।
 संक्षेप 
 चरित्र 
 मुख्य कलाकार 
 देव आनन्द
 दल 
 संगीत 
 रोचक तथ्य 
 परिणाम 
 बौक्स ऑफिस 
 समीक्षाएँ 
 नामांकन और पुरस्कार 
 बाहरी कड़ियाँ 
 

श्रेणी:1947 में बनी हिन्दी फ़िल्म
अमन (1967 फ़िल्म)

अमन 1967 में बनी हिन्दी भाषा की फिल्म है।
 संक्षेप 
 चरित्र 
 मुख्य कलाकार 
 चेतन आनन्द
 सायरा बानो
 ब्रह्म भारद्वाज
 दया देवी
 बेबी कविता
 राजेन्द्र कुमार
 ओम प्रकाश
 बलराज साहनी
 साजन
 सुन्दर
 सुरेश
 चाँद उस्मानी
 दल 
 संगीत 
 रोचक तथ्य 
 परिणाम 
 बौक्स ऑफिस 
 समीक्षाएँ 
 नामांकन और पुरस्कार 
 बाहरी कड़ियाँ 
 

अमन
आतिशें (2007 फ़िल्म)

आतिशें 2007 में बनी मलयाली और हिन्दी भाषा की फिल्म है।
 संक्षेप 
 चरित्र 
 मुख्य कलाकार 
 जय किशन श्राफ
 मुकेश
 राजन पी देव
 सादिक
 रामू
 दल 
 संगीत 
 रोचक तथ्य 
 परिणाम 
 बौक्स ऑफिस 
 समीक्षाएँ 
 नामांकन और पुरस्कार 
 बाहरी कड़ियाँ 
 

श्रेणी:2007 में बनी हिन्दी फ़िल्म
राहुल रवैल

राहुल रवैल हिन्दी फ़िल्मों के एक निर्देशक हैं।
 व्यक्तिगत जीवन 
 प्रमुख फिल्में
 वर्ष  फ़िल्म  चरित्र  टिप्पणी2005  जो बोले सो निहाल  
 बतौर लेखक 
 वर्ष  फ़िल्म  टिप्पणी2007  इस प्यार को क्या नाम दूँ 1982  दीदार-ए-यार 
 बतौर निर्देशक 
 वर्ष  फ़िल्म  टिप्पणी2007  इस प्यार को क्या नाम दूँ 2005  जो बोले सो निहाल 2001  कुछ खट्टी कुछ मीठी 1999  अर्जुन पंडित 1997  और प्यार हो गया 1994  अंजाम 1991  मस्त कलंदर 1991  योद्धा 1990  जीवन एक संघर्ष 1987  डकैत 1986  समुन्दर 1985  अर्जुन 1983  बेताब 1981  बीवी ओ बीवी 
 नामांकन और पुरस्कार 
 सन्दर्भ 
 बाहरी कड़ियाँ 

श्रेणी:बॉलीवुड
श्रेणी:निर्देशक
पदार्थ की मात्रा

किसी नमूने या प्रणाली के पदार्थ की मात्रा, n, एक भौतिक मात्रा है, जो कि उसमें स्थित मौलिक अस्तित्व कणों की संख्य के अनुपात में है। "मौलिक अस्तित्व कण" अणु, परमाणु, आयन, इलेक्ट्रान या कोई और कण भी हो सकते हैं, जिसका चुनाव सन्दर्भ आधारित है और नियत होना चाहिये. पदार्थ की मत्रा कभी कभी  रासायनिक मात्रा या गलत रूप में मोल की संख्या भी कहा जाता है।To use "number of moles" to refer to amount of substance is no more correct than to use "number of seconds" to refer to time. The amount of substance is the same whatever unit is used to measure it.

पदार्थ की मात्रा के लिये SI इकाई है मोल। इसकी परिभाषा है:

 विवरण 
कितना पदार्थ है, यह बताने हेतु भार या आयतन के बजाय पदार्थ की मात्रा, क्यों प्रयोग करें? यह इसलिये है, क्योंकि रासायनिक क्यियाओं में अणु से अणु, परमाणु से परमाणु, आयन से आयन क्रिया करते हैं। क्योंकि भिन्न अणु और परमाणुओं का भिन्न भार होता है, 100 ग्राम के इन पदार्थों में सभी में समान मात्रा में पदार्थ नहीं होता है। उदाहरणार्थ, 100 ग्राम आक्सीजन में 100 ग्राम कार्बन से कम अणु होते हैं।

देखें: स्टॉय्कियोमेट्री

 शब्दावली 

किसी पदार्थ की मात्रा बताते समय, सन्दर्भित अस्तित्व कण बताना आवश्यक है (जब तक कि संशय ना होना निश्चित हो). एक मोल क्लोरीन का अर्थ क्लोरीन परमाणु (जैसे कि 58.44 g sodium chloride) भी हो सकता है और क्लोरिन अणु (जैसे  क्लोरीन गैस में STP पर) भी हो सकता है। संशय को हटाने की सरलतम विधि है कि "पदार्थ" शब्द के स्थान पर अस्तित्व कणों के नाम दिये जायें, या एम्पीयरीकल सूत्र बताया जाये.
उदाहरणार्थ:
क्लोरोफ़ार्म की मात्रा, CHCl3
सोडियम की मात्रा, Na
हाइड्रोजन (परमाणुओं) की मात्रा, H
n(C2H4)
यह "मात्रा" शब्द की तकणीकी परिभाषा कही जा सकती है। इसका अनुप्रयोग कई व्युत्पन्न मात्राओं में देखा गया है।

 व्युत्पन्न मात्रायें 
When amount of substance enters into a derived quantity, it is usually as the denominator: such quantities are known as "molar quantities". For example, the quantity which describes the volume occupied by a given amount of substance is called the molar volume, while the quantity which describes the mass of a given amount of substance is the molar mass. Molar quantities are sometimes denoted by a subscript Latin "m" in the symbol, e.g. Cp,m, molar heat capacity at constant pressure: the subscript may be omitted if there is no risk of ambiguity, as is often the case in pure chemistry.

The main derived quantity in which amount of substance enters into the numerator is amount of substance concentration, c. This name is often abbreviated to "amount concentration", except in clinical chemistry where "substance concentration" is the preferred termInternational Union of Pure and Applied Chemistry (1996). "Glossary of Terms in Quantities and Units in Clinical Chemistry. " Pure Appl. Chem. 68:957–1000. (to avoid any possible ambiguity with mass concentration). The name "molar concentration" is incorrect,"Molar concentration" should refer to a concentration per mole, i.e. an amount fraction. The use of "" as a unit, equal to 1 mol/dm3, symbol M, is frequent, but not (as of May 2007) completely condoned by IUPAC: See  if commonly used.

 देखें 
 मात्रा खंड, x

 सन्दर्भ 
 
 
 

श्रेणी:भौतिक मात्राएं
श्रेणी:रासायनिक गुण
*
कॅन्डेला

thumb|right|400px|फोटोपिक काला और स्कोटोपिक (green) luminosity functions. The photopic includes the CIE 1931 standard (solid), the Judd-Vos 1978 modified data (dashed), and the Sharpe, Stockman, Jagla & Jägle 2005 data (dotted). The horizontal axis is wavelength in nm.
thumb|right|400px|

कॅन्डेला  (, /-ˈdiːlə/, चिन्ह: cd) प्रकाशीय तीव्रता की मूल इकाई है। प्रकाशीय तीव्रता प्रकाश स्रोत से खास दिशा में निकलती तरंग दैर्घ्य भारित शक्ति का माप होता है। यह प्रकाशीय सूत्र (luminosity function) पर आधारित है, जो की एक मानवीय आँख की संवेदनशीलता का एक मानकीकॄत प्रतिरूप है।).

 प्रकाशीय तीव्रता और प्रकाशीय प्रवाह के बीच संबन्ध 

यदि कोई स्रोत ज्ञात तीव्रता (कैन्डेला में) एक शंकु रूप में उत्सर्जित करता है, तब कुल प्रकाशीय बहाव ल्यूमेन में ऐसे आंका जा सकता है: कैन्डेला की संख्या को निम्न सारणी में दिये गये संख्या से भाग दें, जो उत्सर्जन/प्रसारण कोण के अनुरूप हो. देखें :en:MR16 कुछ सामान्य प्रकाश स्रोतों के उत्सर्जन कोण हेतु.
सिद्धांत
सूत्र
आनलाइन रूपांतरण
 उदाहरण : एक स्रोत से 590 cd प्रकश उत्सर्जित होता है, 40° के प्रसारण कोण पर: 590/2.64 = लगभग 223 ल्यूमेन्स.
 प्रसारण कोण  से भाग करें  5° 167.22 10°  41.82 15° 18.50 20°  10.48 25°  6.71 30°  4.67 35°  3.44 40°  2.64 45°  2.09

यदि स्रोत सभी दिशाओं में समान प्रकश प्रसारित करता है, तब बहाव मिलता है तीव्रता को 4π से गुणा करके: एक एकसमान 1 कैन्डेला स्रोत से 12.6 ल्यूमेन्स प्रकाश मिलता है।

 सन्दर्भ 

 बाहरी कडि़याँ 

 Candela: The SI Unit of Luminous Intensity
 

श्रेणी:SI मूल इकाइयाँ
श्रेणी:फोटोमेट्री
श्रेणी:प्रकाशीय तीव्रता की इकाइयाँ
हेनरी (इकाई)

thumb|150px|एक प्रेरण कुंडली.

हेनरी (चिन्ह: H) प्रेरकत्व की SI इकाई है. इसे अमरीकी वैज्ञानिक जोसफ हेनरी (1797-1878) के नाम पर रखा है. इन्होंने विद्युतचुम्बकीय प्रेरकत्व की खोज की थी, तभी जब इसी की खोज माइकल फैराडे (1791-1867) ने इंगलैंड में की थी। निर्वात की चुम्बकीय पारगम्यता है 4π×10−7 H/m (हेनरी प्रति मीटर).

 परिभाषा 

यदि किसी परिपथ में, विद्युत धारा के परिवर्तन की दर एक एम्पीयर प्रति सैकिण्ड है और परिणामित इलेक्ट्रोमोटिव बल एक वोल्ट है; तब परिपथ का प्रेरकत्व एक हेनरी होगा.

units
A = amp
V = volt
C = coulomb
J = Joule
Wb = weber

 SI गुणक 

 देखें 

 प्रतिबाधा
 प्रेरक

श्रेणी:एस आई व्युत्पन्न इकाइयाँ
लक्स

thumb|right|एक लक्स मीटर 
लक्स (चिह्न: lx) प्रदीपन की SI इकाई है। इसका प्रयोग फ़ोटोमेट्री में होता है। .NIST Guide to SI Units - 9 Rules and Style Conventions for Spelling Unit Names , National Institute of Standards and Technology
देखें: प्रकाशीय तीव्रता और कैंडेला
SI गुणक

 परिभाषा 

1 lx = 1 lm·m-2 = 1 cd· sr·m–2

 व्याख्या 

लक्स एक व्युत्पन्न इकाई है जो ल्यूमेन पर आधारित है। ल्यूमेन कैंडेला से व्युत्पन्न इकाई है।

एक लक्स बराबर है एक ल्यूमेन प्रति वर्ग मीटर के, जहाँ, 4π ल्यूमेन एक कैंडेला प्रकाशीय तीव्रता के प्रकाश स्रोत का पूर्ण प्रकाशीय बहाव है।

प्रदीपनलघुरूप.उदाहरण0.00005 lux50 µlxतारों का प्रकाश0.0001 lux100 µlxचंद्र रहित घटादार रात्रि आकाश0.001 lux1 mlxचंद्र रहित साफ़ रात्रि आकाश0.01 lux10 mlxचौथाई चंद्रमा0.25 lux250 mlxसाफ़ रात्रि में पूर्णिमा1 lux1 lxचाँदनी ऊंचे ऊष्णकटिबंधीय क्षेत्र में3 lux3 lx साफ़ रात्रि में नागरिक संध्या50 lux50 lxरहन कक्ष80 lux80 lxहाल/गलियारा/शौचालय400 lux4 hlxउज्ज्वल दीप्त कार्यालय400 lux4 hlxसूर्योदय या सूर्यास्त एक साफ़ दिवस पर1000 lux1 klxखास TV स्टूडियो प्रकाश व्यवस्था32000 lux32 klxसूर्य प्रकाश औसत दिवस पर (न्यूनतम.)100000 lux100 klxसूर्य प्रकाश औसत दिवस पर (अधिकतम.)

 सन्दर्भ 

 ्बाहरी कडि़याँ 
 Radiometry and photometry FAQ Professor Jim Palmer's Radiometry FAQ page (University of Arizona).

श्रेणी:प्रदीपन की इकाई
श्रेणी:फोटोमेट्री
श्रेणी:एस आई व्युत्पन्न इकाइयाँ
सेंटीमीटर-ग्राम-सैकिण्ड इकाई प्रणाली

350px|।  सेन्टीमीटर मापने का टेपसेंटीमीटर-ग्राम-सैकिण्ड इकाई प्रणाली (CGS) भौतिक इकाइयों के मापन की प्रणाली है। यह या~ंत्रिक इकाइयों हेतु सर्वदा समान है, पर्म्तु कई विद्युत इकाइयाँ जुडी़ हैं। इसका स्थान बाद में MKS इकाई प्रणाली ने ले लिया था, जिसमें मीटर, किलोग्राम सैकिण्ड प्रयोग होते थे,। वह भी बाद में अन्तर्राष्ट्रीय इकाई प्रणाली से बदली गयी। इस नयी प्रणाली में MKS प्रणाली की ही इकैयाँ थी, जिनके साथ साथ एम्पीयर, मोल, कैण्डेला और कैल्विन शामिल थे।

+ याँत्रिक CGS इकाइयाँ आयाम इकाई परिभाषा SI लम्बाई सेंटीमीटर  1/100 मीटर  = 10−2 m भार ग्राम  1/1000 किलोग्राम  = 10−3 kg समय सैकिण्ड 1 सैकिण्ड  = 1 s बल डायन  g cm / s2  = 10−5 N ऊर्जा erg   g cm2 / s2  = 10−7 J शक्ति erg प्रति सैकिण्ड  g cm2 / s3  = 10−7 W दाब barye  g / (cm s2)  = 10−1 Pa गतिक viscosity poise  g / (cm s)  = 10−1 Pa·sgcm²/s²

 CGS इकाइयों में भौतिक नियत 

 नियत चिन्ह मान परमाण्विक भार इकाई u 1.660 × 10−24 g एवोगाद्रोज संख्या NA 6.022 × 1023 (mol)−1 बोह्र मैग्नेटान μB 9.274 × 10−21 erg/G बोह्र अर्धव्यास a0 5.291 × 10−9 cm बोल्ट्ज्मैन नियत k 1.380 × 10−16 erg/K इलेक्ट्रान भार me 9.109 × 10−28 gElementary chargee 4.803 × 10−10 esu of charge 1.602 × 10−20 emu of charge Fine-structure constant α 7.297 × 10−3 गुरुत्वाकर्षण नियत G 6.674 × 10−8 cm3/(g·s2) प्लैंक नियत h 6.626 × 10−27 erg·s निर्वात में प्रकाश की गति c 2.998 × 1010 cm/s

 देखें 
 मापन इकाइयाँ
 SI विद्युतचुम्बकत्व इकाइयाँ
 SI इकाइयाँ

 सन्दर्भ 

 
 
 

श्रेणी:इकाई प्रणालियाँ